బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
అమెరికాకు భారీ షాకిచ్చిన చైనా..!
అమెరికా ఆర్థిక వ్యవస్థపై తీవ్ర ప్రభావం చూపుతున్న చైనా, మరోసారి అమెరికాకు భారీ షాకిచ్చింది. అమెరికా నుంచి దిగుమతి అవుతున్న వస్తువులపై దిగుమతి సుంకాలను పెంచింది.
TNN | Updated:
Apr 3, 2018, 12:32PM IST
అమెరికాకు భారీ షాకిచ్చిన చైనా..!
అమెరికా ఆర్థికవ్యవస్థపై తీవ్ర ప్రభావం చూపుతున్న చైనా... మరోసారి అమెరికాకు భారీ షాకిచ్చింది. ఇరుదేశాల మధ్య ముదిరిన 'వాణిజ్య యుద్ధం' నేపథ్యంలో చైనా నుంచి దిగుమతి అవుతున్న 60 బిలియన్ డాలర్ల ఉత్పత్తులపై పన్నులను సమం చేయాలని అధ్యక్షుడు ట్రంప్ అధికారులను ఆదేశించిన సంగతి తెలిసిందే. ఈ నేపథ్యంలో చైనా కూడా దెబ్బకు దెబ్బ అన్నట్లు... అమెరికా నుంచి దిగుమతి అవుతున్న వస్తువులపై దిగుమతి సుంకాలను పెంచింది. దాదాపు 128 వస్తువులపై దిగుమతి సుంకాన్ని పెంచింది. వీటిలో 120 ఉత్పత్తులపై 15 శాతం, మరో 8 వస్తువులపై 25 శాతం దిగుమతి సుంకాన్ని పెంచింది.
ఈ నిర్ణయానికి కేంద్ర మంత్రివర్గం ఆమోదముద్ర వేసిందని చైనా వాణిజ్య మంత్రిత్వశాఖ తెలిపింది. దిగుమతులపై సుంకాన్ని పెంచుతూ అమెరికా తీసుకున్న నిర్ణయానికి బదులిచ్చేందుకే.. తాము ఈ నిర్ణయం తీసుకున్నామని వెల్లడించింది.
చైనాతో అమెరికా వాణిజ్యలోటు 370 బిలియన్ డాలర్లకు చేరిందని, దిగుమతుల వల్ల... దేశంలో వేలాది పరిశ్రమలు మూతపడి, 20 లక్షల ఉద్యోగాలు తగ్గిపోయినట్లు అమెరికా ఆరోపిస్తుంది. అమెరికాలో ప్రతీ బిలియన్ డాలర్ల వాణిజ్యలోటుకు 6 వేల ఉద్యోగాలు పోతున్నాయని తెలిపింది. దిగుమతుల వల్ల చైనాలో 2 మిలియన్ (20లక్షలు) ఉద్యోగాలు పెరగ్గా, ఆ మేరకు అమెరికాలో ఉద్యోగాలు తగ్గాయని... అధ్యక్ష కార్యాలయం ఒక ప్రకటనలో తెలిపిన సంగతి తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.